CELEX: 31991R2100
Language: el
Date: 1991-07-17 00:00:00
Title: Κανονισμός (ΕΟΚ) αριθ. 2100/91 της Επιτροπής της 17ης Ιουλίου 1991 για την παρέμβαση στον τομέα του ρυζιού στην Πορτογαλία για την περίοδο εμπορίας 1991/92

Avis juridique important

|

31991R2100

Κανονισμός (ΕΟΚ) αριθ. 2100/91 της Επιτροπής της 17ης Ιουλίου 1991 για την παρέμβαση στον τομέα του ρυζιού στην Πορτογαλία για την περίοδο εμπορίας 1991/92  

Επίσημη Εφημερίδα αριθ. L 195 της 18/07/1991 σ. 0024 - 0024

ΚΑΝΟΝΙΣΜΟΣ ( ΕΟΚ ) αριθ . 2100/91 ΤΗΣ ΕΠΙΤΡΟΠΗΣ  της 17ης Ιουλίου 1991  για την παρέμβαση στον τομέα του ρυζιού στην Πορτογαλία για την περίοδο εμπορίας 1991/92Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 257,  Εκτιμώντας :  ότι το άρθρο 257 της προαναφερθείσας πράξης προσχώρησης εφαρμόζεται επί του παρόντος δυνάμει του κανονισμού ( ΕΟΚ ) αριθ . 4007/87 του Συμβουλίου της 22ας Δεκεμβρίου 1987 περί παρατάσεως της περιόδου που προβλέπεται στο άρθρο 90 της παραγράφου 1 και στο  άρθρο 257 παράγραφος 1 της πράξης προσχώρησης της Ισπανίας και της Πορτογαλίας ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3836/90 ( 2 )-  ότι οι διαρθρωτικές δυσκολίες που παρουσιάστηκαν στην Πορτογαλία, ιδίως στο επίπεδο της εμπορίας ρυζιού στην αρχή του δευτέρου σταδίου, καθιστούν δύσκολη την ενσωμάτωση της πορτογαλικής αγοράς του προϊόντος αυτού στην κοινή οργάνωση της αγοράς -  ότι, με την εφαρμογή από την προσεχή περίοδο από την 1η Σεπτεμβρίου 1991 της παρεμβάσεως που προβλέπεται από το άρθρο 5 παράγραφος 1 του κανονισμού ( ΕΟΚ ) αριθ . 1418/76 του Συμβουλίου ( 3 ), είναι δυνατό να αντιμετωπισθούν οι δυσκολίες αυτές -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Κατά παρέκκλιση από το άρθρο 5 παράγραφος 1 του κανονισμού ( ΕΟΚ ) αριθ . 1418/76, κατά τη διάρκεια της περίοδου εμπορίας 1991/92, οι αγορές στην παρέμβαση του ρυζιού που έχει συγκομισθεί στην Πορτογαλία μπορούν να γίνουν σ' αυτό το κράτος μέλος  από την 1η Σεπτεμβρίου 1991 έως τις 31 Ιουλίου 1992 .  Άρθρο 2  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .  Εφαρμόζεται από την 1η Σεπτεμβρίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 17 Ιουλίου 1991 . Για την Επιτροπή  Ray MAC SHARRY  Μέλος της Επιτροπής   ( 1 ) ΕΕ αριθ . L 378 της 31 . 12 . 1987, σ . 1 . ( 2 ) ΕΕ αριθ . L 367 της 29 . 12 . 1990, σ . 1 . ( 3 ) ΕΕ αριθ . L 166 της 25 . 6 . 1976, σ . 1 .